62018TJ0726_INF
A Törvényszék (hatodik tanács) 2019. november 28‑i ítélete –Mélin kontra Parlament
(T‑726/18. sz. ügy)
„Intézményi jog – Az Európai Parlament képviselőinek költségeiről és juttatásairól szóló szabályzat – Parlamenti asszisztensi támogatás – Jogalap nélkül kifizetett összegek behajtása – Indokolási kötelezettség – A visszatéríttetést elrendelő határozat melléklete közlésének hiánya”
Európai Parlament – A képviselők költségeiről és juttatásairól szóló szabályzat – Parlamenti asszisztensi támogatás – A jogalap nélkül kifizetett összegek visszatérítését előíró határozat – Indokolási kötelezettség – Az említett határozat melléklete közlésének hiánya – A határozat megsemmisítése
(EUMSZ 296. cikk, (2) bekezdés)
(lásd: 25., 37–41., 44. pont)
Tárgy
Az EUMSZ 263. cikken alapuló, a Parlament Főtitkára által 2016. december 5‑én hozott, a felperes részére parlamenti asszisztens alkalmazására tekintettel jogalap nélkül kifizetett 130339,35 euró összeg visszatérítését előíró határozat, valamint az ahhoz kapcsolódó 2016. december 6‑i terhelési értesítés megsemmisítése iránti kérelem.
Rendelkező rész
1)
A Törvényszék a Parlament főtitkára által 2018. október 4‑én hozott, a felperesnek parlamenti asszisztensi támogatás címén jogalap nélkül kifizetett 130339,35 euró visszafizetésére vonatkozó határozatot és az ezzel kapcsolatos 2018. október 10‑i terhelési értesítést megsemmisíti.
2)
A Törvényszék a Parlamentet kötelezi a költségek viselésére.